ອາດມີການກໍ່ການຮ້າຍຢູ່ຟີລິບປິນ
ປະເທດຕາເວັນຕົກ ເຕືອນກ່ຽວກັບການໂຈມຕີ ຂອງພວກກໍ່ການຮ້າຍຢູ່ຟີລິບິນ
ສະຫະລັດ ອັງກິດແລະອອສ ເຕຣເລຍ ໄດ້ພາກັນເຕືອນປະ ຊາຊົນຂອງຕົນໃຫ້ລະວັງການ ໂຈມຕີຂອງ ພວກກໍ່ການຮ້າຍ ທີ່ອາດມີຂຶ້ນຢູ່ຟີລິບປິນ ຮວມ ທັງນະຄອນຫຼວງມະນີລາ ການເຕືອນກ່ຽວກັບການເດີນທາງທີ່ນຳອອກເຜີຍແຜ່ໃນມື້ວານນີ້ ໂດຍກຸງວໍຊິງຕັນແລະແຄນ ເບີຣານັ້ນເວົ້າວ່າມີຄວາມສ່ຽງສູງເພີ່ມຂຶ້ນທີ່ຟີລິບປິນອາດຈະຖືກໂຈມຕີໃນເວລາໃດກໍໄດ້ ທັງ ສອງນະຄອນຫລວງເວົ້າວ່າ ເປົ້າໝາຍທີ່ອາດຈະຖືກໂຈມຕີ ແມ່ນຮວມທັງສະຖານທີ່ຕ່າງໆທີ່ ພວກຄົນອາເມຣິກັນແລະອອສເຕຣເບຍທີ່ດໍາລົງຊີວິດຢູ່ທີ່ນັ້ນກັບຊາວຕ່າງປະເທດມັກພາກັນ ໄປ ເຊັ່ນຮ້ານສັບພະສິນຄ້າແລະສະໜາມບິນຕ່າງໆ ຄຳເຕືອນທີ່ວ່ານີ້ບໍ່ໄດ້ແຈ້ງໃຫ້ຊາບວ່າ ເປັນຫຍັງລັດຖະບານຂອງປະເທດທັງສອງຈຶ່ງເຊື່ອວ່າ ການໂຈມຕີຈະມີຂຶ້ນ ແຕ່ຢູ່ໃນຫຼາຍໆປະເທດ ໄດ້ມີຄວາມວິຕົກກັງວົນສູງຂຶ້ນ ລຸນຫຼັງທີ່ໄດ້ມີ ການພົບຫໍ່ລະເບີດ ທີ່ສົ່ງຈາກເຢເມນມາຍັງສະຫະລັດ ລັດຖະມົນຕີກະຊວງປ້ອງກັນປະເທດຂອງຟີລິບປິນທ່ານ Voltaire Gazmin ກ່າວວ່າ ລັດ ຖະບານຂອງທ່ານບໍ່ໄດ້ຮູ້ເລື່ອງກ່ຽວກັບການຂົ່ມຂູ່ທີ່ສະເພາະເຈາະຈົງໃດໆແຕ່ກໍເວົ້າວ່າ ເຈົ້າ ໜ້າທີ່ຖືຄຳເຕືອນເຫຼົ່ານີ້ຢ່າງຈິງຈັງ